Maulana J alil Ahsan Nadwi (Rh) 
Rahe Amal Hindi se in rivayato ke 
khulase ke Lipyantaran kiya he. 





Bismillahirrahmanirrahim 
[1] Bukhari va Muslim ki Rivayat Ka 
Khulasa; Raavi Abu Huraira Rd. 
Rasulullah® ne farmaya, Ae logo Allah ne 
tum par Haj farz kiya he to Haj karo. 
Aap ne farmaya jo shakhs is ghar (kaba) ki 
jiyarat ko aaya aur usne na to shahvat (lalsa) 
ki koi baat ki aur na Allah ki nafarmani ka 
koi kaam kiya to vo apne ghar ko us halat me 
lautega jis halat me uski maa ne use paida 
kiya tha (yani bilkul pak-saaf ho Kar lautega, 
Allah uske gunaho ko maaf kar dega). 


[2] Bukhari va Muslim ki Rivayat Ka 
Khulasa. 

Hasan Rd kehte he ki Umar Bin Khattab Rd 
ne farmaya, mera irada ye he ki in shehro 


(islami mulko) me kucch adami bheju jo 

dekhe ki kaun log Haj kar sakte 
he aur unho ne nahi kiya he 
phir vo unpar jiziya laga de (vo 
hifazati tax jo gair Muslim 
Shehriyo se liya jaata he) ye log 
Muslim nahi he, agar muslim hote to kabhi 
ka Haj kar chuke hote. 

Muslim ka matlab hota he apne aap ko Allah 
ke hawale kar dene vala, agar usne vakai 
apne aap ko Allah ke havale kar diya he to vo 
bagair kisi mazboori ke Haj jaisi eham 
ibadat se gaflat kyu karega. 

[3] Ibne Maja ki Rivayat Ka Khulasa; 
Ibne Abbas Rd. 

Rasulullah* ne farmaya jo shakhs Haj ka 
iraada kare usse jaldi karni chahiye kyo ki ho 
sakta he vo bimar padjaye, ho sakta he ootni 
kho jaye (yani safar karne ka jariya na rahe, 
raaste khatarnak ho jaye, safar kharch baki 
na rahe) aur ho sakta he koi jarurat aisi pesh 
aa jaye jo Haj ke safar ko namumkin bana de 

(is liye jaldi karo, malum nahi 
kya mazboori aa jaye aur tum 
Haj na-kar sako. 


[4] Mishkat ki Rivayat Ka 
Khulasa; Raavi Abu Huraira Rd. 
Rasulullah* ne farmaya jo shakhs Haj ya 
Umrah ya jihad ke irade se apne ghar se 
nikla phir raaste me use maut aa-gayi to 
Allah usko vohi savab va badla dega jo uske 
yaha Haji, Gaaji aur Umrah karne valo ke 
liye mukarrar he. 

[5] Muntagah ki Rivayat Ka Khulasa; 
Abu Huraira Rd. 

Rasulullah® se poocha gaya kaun sa kaam 
behtar he? apne farmaya Allah aur Rasool 
par imaan lana. Puchne vale ne kaha uske 
baad kaun sa kaam sab se behtar he? apne 
farmaya Allah ke Deen ke liye jihad karna, 
pucha gaya uske baad kaun sa amal behtar 
he? apne farmaya vo Haj jisme adami se 
Allah ki nafarmani na huvi ho. 

